b'\n_START_ARTICLE_\nZodiacul chinezesc\n_START_PARAGRAPH_\nZodiacul chinezesc (chinez\xc4\x83: \xe7\x94\x9f\xe8\x82\x96; pinyin: sh\xc4\x93ngxi\xc3\xa0o) este un zodiac care are la baz\xc4\x83 un ciclu de 12 ani, care la r\xc3\xa2ndul s\xc4\x83u face parte dintr-un ciclu mai lung, de 60 de ani.\n_START_SECTION_\nCalendarul chinezesc\n_START_PARAGRAPH_\nCalendarul chinezesc este lunisolar. Acesta este bazat pe observa\xc8\x9bii astronomice exacte privind longitudinea soarelui \xc8\x99i fazele lunii. Calendarul chinezesc adesea coincide cu anul tropic, \xc3\xaemp\xc4\x83r\xc8\x9bind unele similaritati cu calendarul evreiesc. \xc8\x98i aici, un an obi\xc8\x99nuit are 12 luni, iar un an bisect are 13 luni; un an obi\xc8\x99nuit are 353-355 de zile, in timp ce un an bisect are 383-385 de zile.\n_START_SECTION_\nCei Patru St\xc3\xa2lpi ai Destinului\n_START_PARAGRAPH_\nMetoda celor Patru St\xc3\xa2lpi apare, cel mai devreme, \xc3\xaen timpul dinastiei Han (206 \xc3\xae.Hr. \xe2\x80\x93 220 d.Hr.), \xc8\x99i este \xc3\xaen continuare folosit\xc4\x83 \xc3\xaen astrologia Feng Shui. Ini\xc8\x9bial o traducere colocvial\xc4\x83 a Sh\xc4\x93ngCh\xc3\xa9n B\xc4\x81Z\xc3\xac (\xe7\x94\x9f\xe8\xbe\xb0\xe5\x85\xab\xe5\xad\x97) lit. \xe2\x80\x9eCele opt simboluri ale momentului na\xc8\x99terii\xe2\x80\x9d sau S\xc3\xac Zh\xc3\xb9 M\xc3\xacngL\xc7\x90 Xu\xc3\xa9 (\xe5\x9b\x9b\xe6\x9f\xb1\xe5\x91\xbd\xe7\x90\x86\xe5\xad\xb8) \xe2\x80\x9eStudiul principiilor celor \xc2\xabPatru St\xc3\xa2lpi ai vie\xc8\x9bii\xc2\xbb\xe2\x80\x9d. A\xc8\x99a-numi\xc8\x9bii \xe2\x80\x9est\xc3\xa2lpi\xe2\x80\x9d sunt respectiv coloanele \xc3\xaen care este ordonat\xc4\x83 scrierea chinez\xc4\x83. Fiecare coloan\xc4\x83 con\xc8\x9bine o \xe2\x80\x9etulpin\xc4\x83\xe2\x80\x9d \xc8\x99i o \xe2\x80\x9eramur\xc4\x83\xe2\x80\x9d cu referire la an, lun\xc4\x83, zi \xc8\x99i or\xc4\x83 a na\xc8\x99terii, respectiv._NEWLINE_St\xc3\xa2lpul anului se refer\xc4\x83 la animalul \xc8\x99i la elementul anului \xc8\x99i reprezint\xc4\x83 familia \xc8\x99i rela\xc8\x9bia cu societatea._NEWLINE__NEWLINE_St\xc3\xa2lpul lunii se refer\xc4\x83 la animalul \xc8\x99i la elementul lunii \xc8\x99i reprezint\xc4\x83 copil\xc4\x83ria \xc8\x99i rela\xc8\x9bia cu p\xc4\x83rin\xc8\x9bii._NEWLINE__NEWLINE_St\xc3\xa2lpul zilei se refer\xc4\x83 la animalul \xc8\x99i la elementul zilei \xc8\x99i vizeaz\xc4\x83  raportul persoanei cu sine \xc3\xaensu\xc8\x99i, precum \xc8\x99i raportul cu partenerul de via\xc8\x9b\xc4\x83._NEWLINE__NEWLINE_St\xc3\xa2lpul orei se refer\xc4\x83 la animalul \xc8\x99i la elementul orei \xc8\x99i are leg\xc4\x83tur\xc4\x83 cu rela\xc8\x9bia cu copiii \xc8\x99i cu perioada b\xc4\x83tr\xc3\xa2ne\xc8\x9bii.\n_START_SECTION_\nLegende\n_START_PARAGRAPH_\nZodiacul chinezesc a aparut cu mai mult de 3 mii de ani in urma \xe2\x80\x93 mult mai devreme decat astrologia europeana, si numai recent a devenit un concurent serios pentru sistemul zodiacal din Occident in determinarea caracterului oamenilor. Spre deosebire de astrologie, care prezice in functie de asezarea Soarelui, a stelelor si a planetelor, calendarul chinezesc se bazeaza pe fazele lunare. Fiecare an al ciclului de 12 ani are denumirea unui anumit animal. In Orientul Indepartat se stie ca cele 12 animale au capacitatea de a inzestra cu anumite caracteristici persoana nascuta in anul respectiv._NEWLINE_Legenda spune ca aceste douasprezece animale au venit odata sa intalneasca Anul Nou cu Buddha. Desi el a chemat toate animalele sa sarbatoreasca cu el, au venit doar sobolanul, bivolul, tigrul, iepurele, dragonul, sarpele, calul, capra, maimuta, cocosul, cainele si mistretul. Douasprezece animale, douasprezece luni, doisprezece ani.'